Mount Rainier

Mount Rainier er en stratovulkan som ligger 87 km sørøst for Seattle i delstaten Washington i USA. Fjellet inngår i Mount Rainier nasjonalpark og er en del av den alpine fjellkjeden Kaskadefjellene. Den ble første gang besteget i 1870 av Hazard Stevens og P.B. Van Trump. Mount Rainier er det høyeste fjellet i staten Washington, og dets primærfaktor er 4026 meter, som er høyere enn verdens nest høyeste fjell, K2.  

Den eldste lavaen på Mount Rainier er om lag 500 000 år gammel. De siste offisielt registrerte utbruddene fra vulkanen var i 1894. Vulkanen er ikke klassifisert som død og forventes å få utbrudd i fremtiden.

58 fjellklatrere døde på fjellet fra 1981 til og med 2010. Den norske fjellklatreren Arvid Lennart Lahti døde der i 2016.

Se også 
 Mount St. Helens
 Mount Baker

Referanser

Eksterne lenker 
 
  Foto fra Mount Rainier nasjonalpark

Rainier
Fjell i USA
Washingtons geografi
Fjell over 4000 meter